cyanic-selkie/wikianc huggingface dataset:
פעולת תגמול
היחס לפעולות תגמול לאורך ההיסטוריה
למעשה עד אמצע המאה העשרים, פעולות ענישה צבאיות בתגובה לתוקפנות נחשבו לזכות של מדינה ריבונית ואף לחלק מהמשפט המנהגי. אך לפי הפרשנות המקובלת סעיפים (4)2 ו-51 למגילת האומות המאוחדות אוסרים על ביצוע פעולות תגמול. עם זאת, אין הסכמה גורפת לגבי המצב המשפטי שנוצר כתוצאה ההגילת האומות המאוחדות. לפי גישתו של ג'ון לוק, משפט הטבע אינו מאבד מתוקפו כתוצאה מאמנה בין מדינות בלא שיש גוף ריבוני שמסוגל לאכוף את האמנה: יש הרואים באו"ם גוף שאינו מסוגל לאכוף באופן מוחלט את עקרונותיו, בין היתר בגלל זכות הוטו של חמשת המעצמות, ולכן לדעתם מגילת האומות המאוחדות לא שמה קץ למשפט הטבע הקיים ביחסים בין מדינות.
גנון
מאפיינים
רוב מיני הגנונים מעבירים את כל חייהם בצמרות העצים, בקבוצות גדולות. הם אף חולקים פעמים רבות שטחי מחיה עם מיני גנונים אחרים ואף עם סוגי קופים אחרים. קבוצות הגנונים מכילות לרוב נקבות רבות ולפחות זכר אחד. זכרים אחרים מסתובבים בשולי טריטוריות הנקבות. לעיתים הזכרים מקימים 'קבוצות רווקים'. המין גנון דברזה (Cercopithecus neglectus) הוא מונוגמי וחי בזוגות של זכר ונקבה. מין נוסף הוא גנון זאב (Cercopithecus wolfi) החי בקבוצה של זכר יחיד ומספר נקבות.
סולט לייק סיטי
אקלים
מקור המשקעים העיקרי בסולט לייק סיטי הוא סופות מאסיביות הנעות מהאוקיינוס השקט לאורך זרם סילון מאוקטובר עד מאי. החל מאמצע הקיץ ועד סופו, כשזרם הסילון נסוג הרחק לצפון, המשקעים מגיעים בעיקר מסופות רעמים הנגרמות כתוצאה מלחות מונסון הנעה ממפרץ קליפורניה. אף על פי שהגשמים יכולים להיות כבדים, סערות אלה מפוזרות ומקומיות, ורק לעיתים נדירות הן קשות. עם זאת, ב-11 באוגוסט 1999 נפגע מרכז העיר מטורנדו בדרגה F2 (נזק משמעותי), שהרג אדם אחד, הוביל לפציעתם של 60 בני אדם וגרם נזק לרכוש שנאמד בכ-170 מיליון דולר. שרידים של סופות טרופיות ממזרח האוקיינוס השקט יכולים לעיתים רחוקות להגיע לעיר במהלך הסתיו. הוריקן אוליביה סייע להביא לשיעור המשקעים החודשי של 179 מ"מ בספטמבר 1982. 1983 הייתה השנה הרטובה ביותר הרשומה, עם 616 מ"מ משקעים, בעוד 1979 הייתה היבשה ביותר, כאשר נרשמו 221 מ"מ. ההפשרה של השלגים באביב בהרים הסמוכים, עלולה לגרום להצפות מקומיות בשלהי האביב ובתחילת הקיץ. הדוגמאות המשמעותיות ביותר היו בשנים 1952 ו-1983, כשהנחל "סיטי קריק" עלה על גדותיו ואילץ את מהנדסי העיר להמיר כמה רחובות במרכז העיר לנתיבי מים.
כלכלה ותיירות
מעסיקים בולטים אחרים הם אוניברסיטת יוטה, חברת הנפט סינקלייר והכנסייה המורמונית. פעילויות כלכליות אחרות כוללות תיירות, כנסים ומוקדים טלפוניים. תעשיית הכנסים התרחבה מאוד מאז הקמת מרכז הכנסים החדש בסוף שנות התשעים.
לוקיליוס הצעיר
לוקיליוס הצעיר (לטינית: Lucilius Junior; המאה הראשונה לספירה) היה מושלה הרומאי של סיציליה בתקופת נירון ומחברה של פואמה בשם "אטנה". היה ידידו של סנקה והתכתב עמו.
אטנה
במכתב מוסר מספר 79 סנקה מעודד את לוקיליוס הצעיר לכתוב פואמה על אודות הר אטנה, כפי שמשוררים אחרים עשו לפניו:
"אני בטוח שלא תסרב לעשות זאת למעני, כי היית עושה כן גם איש לא היה מבקש זאת ממך... האם יש בכוחי למנוע ממך לתאר את הר אטנה בשירתך - נושא שבו עסקו משוררים רבים לפניך? אובידיוס לא נמנע מלעשות כן למרות שורגיליוס כבר טיפל בנושא זה לפניו וקורנליוס סוורוס עשה את אותו דבר עצמו."
דריאוליס גונזאלס
דריאוליס גונזאלס מוראלס (בספרדית: Driulis González Morales; נולדה ב-21 בספטמבר 1973) היא ג'ודוקא עבר קובנית אשר זכתה בארבע מדליות אולימפיות, כולל זהב באטלנטה 1996. גונזאלס מחזיקה גם בשבע מדליות מאליפויות העולם, מתוכi שלוש מדליות זהב והיא בין הג'ודוקא המעוטרות בהיסטוריה.
בורג (מסע בין כוכבים)
מבנה חברתי
הבורג חברים בכוורת מוחות משותפת, הקולקטיב, עמה הם מתקשרים באמצעות השתלים. הבורג פועלים כמוח אחד, אך ישנה חלוקה לוגית בכוורת לאסופות כוורות קטנות יותר בשם יונימאטריקס (Unimatrix). בסרט "מסע בין כוכבים 8: המפגש" הוצגה לראשונה "המלכה" - ישות שמתאמת את פעולת הכוורת. מטרת הבורג, כהצהרתם, היא לשפר את איכות החיים ביקום באמצעות הפיכתו למושלם. לצורך כך, הם נעים ממקום למקום ו"מטמיעים" גזעים בהם הם פוגשים: מחדירים למוחם שתלים והופכים אותם כפופים ל"מוח הכוורת" ומטרותיו. דחף זה להטמיע אינו בא מתוך רוע או כוונה לפגוע אלא כהכרח מוטמע בכל חבר בכוורת.
הצלב השביעי
מפקד המחנה
בספר זה מפגינה זגרס, למרות היותה קומוניסטית, תובנה לגבי סוד הכבילה הנפשית שבחברה טוטליטרית המעצבת כל אזרח כטיפוס סתגלן ופרנואיד. תשוקת ההישרדות משתקת כל היבט אחר של הקיום. הפחד הופך את המפקד לרודף יעיל וקנאי יותר מכל סוהר במשטר דמוקרטי. כשאסיר בורח, עלול הסוהר לאבד את עבודתו; אבל מפקד מחנה ריכוז יאבד גם את הגדרתו העצמית. בריחת אסיר מעידה על כך שמפקד המחנה הוא כישלון מעצם מהותו, וככישלון - אין לו תקנה, אלא להפוך לאסיר בעצמו. אם סוהר אינו יעיל, ניתן להסתפק בהעברתו מתפקידו אך במדינה טוטליטרית, בה תפקוד יעיל כולל הטלת אימה מתמדת, מסכן הכישלון החד-פעמי את המשטר. כל אסיר נמלט שלא נתפס, כל צלב שנותר ללא תלוי, מהווה מופת להצלחתה של ההתנגדות כאידיאה, ובכך מהווה כישלון בלתי נסבל החותר תחת עצם קיומה של החברה הטוטליטרית.
תעלת סלווא
התעלה, שעלותה מוערכת ב-2.8 מיליארד ריאל (750 מיליון דולר) וצפויה להיבנות תוך כשנה, תשמש את ערב הסעודית להשלכת פסולת גרעינית של הכורים העתידיים של הממלכה. אורכה יהיה 60 ק"מ, רוחבה 250 מטר ועומקה 15–20 מטר. ממשלת ערב הסעודית הזמינה חמש חברות בינלאומיות להשתתף במכרז שאמור היה להיסגר ב-25 ביוני 2018.
מייגן (סרט, 2022)
מייגן (מעוצב באנגלית כ-M3GAN) הוא סרט מדע בדיוני ואימה אמריקאי משנת 2022 שבוים על ידי ג'רארד ג'ונסתון. תסריט הסרט נכתב על ידי אקלה קופר והוא מבוסס על עלילה שחיברו קופר והיוצר ג'יימס ואן. עלילת הסרט עוקבת אחר ג'מה (אליסון ויליאמס), מהנדסת רובוטיקה העובדת בחברה לייצור צעצועים היוצרת בינה מלאכותית בשם "מייגן". כשמייגן נקשרת לקיידי (ויולט מקג'רו), אחייניתה בת ה-9 של ג'מה, היא מפתחת מודעות עצמית והופכת לעוינת כלפי כל מי שמאיים להפריד בינה לבין קיידי. הדמות של מייגן משוחקת על ידי אמי דונלד, אולם נעשה שימוש באיפור ובאפקטים ממוחשבים להשלמת הדמות. השחקנית ג'נה דייוויס מדבבת את קולה של מייגן.
רשת סמנטית
רשת 3.0
ברנרס-לי תיאר את הרשת הסמנטית כרכיב ברשת 3.0: "אנשים שואלים אותי מהי רשת 3.0? אני חושב שכשיש לך מצב של מארג רב שכבתי של גרפיקה וקטורית מדרגית- הכול מתקפל, נע בגליות ונראה מעורפל- ברשת 2.0, ונגישות לרשת סמנטית משולבת בחלל עצום של נתונים תיווצר גישה שלא תיאמן למשאבי מידע...
נמל התעופה הבין-לאומי מלבורן
נמל התעופה של מלבורן (באנגלית: Melbourne Airport, מכונה גם מלבורן טולהמרין) הוא נמל התעופה המרכזי המשרת את העיר מלבורן, והוא נמל התעופה השני העמוס ביותר באוסטרליה. נמל התעופה מלבורן הוא נמל התעופה הבינלאומי היחיד מבין ארבעת נמלי התעופה שמשרתים את מטרופולין מלבורן.
טרמינל 2
תוכנית להרחבת הטרמינל בעלות של 330 מיליון דולר הוכרזה בשנת 2007 והושלמה בשנת 2012. הפרויקט כלל הקמת טרקלינים חדשים וחנויות קמעוניות.
מנגו (אופנה)
היסטוריה
החל מסתיו 2011 החלה דוגמנית העל האנגלייה קייט מוס לשתף פעולה עם מנגו. היא הופיעה לראשונה בסרטון בהשתתפות הצלם האמריקאי טרי ריצ'רדסון שצילם את הקמפיין וביים את הפרסומת. מוס הוחלפה על ידי הדוגמנית האוסטרלית מירנדה קר.
מיטש ראפ
ביוגרפיה דמיונית
על-פי סדרת הספרים ראפ, יליד מדינת וירג'יניה, היה סטודנט באוניברסיטת סירקיוז. בעת לימודיו שיחק בנבחרת הלאקרוס של האוניברסיטה. הוא ניהל במערכת יחסים רומנטית עם סטודנטית בשם מרי, אשר נהרגה בשנת 1988 באסון לוקרבי. בעקבות זאת בחר ראפ לנטוש את לימודיו ולהתגייס לסוכנות הביון המרכזית. ראפ התנדב ל"צוות אוריון", שנוהל בידי ד"ר איירין קנדי, אשר הייתה יוזמה מסווגת של הסוכנות והיוותה למעשה יחידת חיסול המתנקשת בבכירי ארגוני הטרור. ראפ אומן במשך שנה בידי סטן הרלי, סוכן חשאי ותיק ומיומן, יוצא צבא ארצות הברית אשר לחם בוייטנאם. הוא הוכשר בשימוש בנשק קל, קרב מגע, טקטיקה ולוחמה בטרור. ראפ מסור מאוד לארצו. הוא איש פעולה וצלף מיומן אשר בשעת הצורך אף אינו חושש ליטול את עשיית הצדק לידיו. אף כי הוא בעל לשון שנונה הוא ממעט בדיבור. לאחר שסיים את הכשרתו פעל ראפ בשליחות הסי. איי.אי ברחבי העולם במבצעים חשאיים רבים, בהם סיכל פיגועי טרור והרג מספר רב של פעילי טרור. נוסף על כך פעל ראפ בצמוד ליחידות העילית של ארצות הברית ובהן הכוחות המיוחדים של צבא ארצות הברית, כוח דלתא ויחידת אריות הים.
ספרי הסדרה
בנוסף, ישנם ספרים נוספים בסדרת מיטש ראפ שלא תורגמו לעברית:
פיזיקה גרעינית
היסטוריה
עד היום, על אף מאמצים גדולים שהושקעו והתקדמות רבה שהושגה בהבנת גרעין האטום, אין בידנו הבנה מלאה של הגרעין. הסיבות לכך נעוצות במבנה המורכב של הכוח הגרעיני, שהוא כוח שיורי שאיננו מתואר על ידי המודל הסטנדרטי, ובכך שמלבד הגרעינים הקלים ביותר הגרעין הוא מערכת רב גופית ולכן איננו ניתן לפתרון אנליטי. יתרה מכך, מדובר במערכת רב גופית קוונטית ועל כן לא ניתן לפתור את הבעיה הרב גופית עבור גרעינים כבדים יותר מגרעין ההליום באופן נומרי בעזרת כח החישוב הקיים היום. (זאת בניגוד למצב בקוסמולוגיה, למשל, שם פותרים את הבעיה הרב גופית הקלאסית בעזרת סימולצית מחשב).
יקושימה
האי יקושימה (יפנית 屋久島 - "האי יאקו") הוא אי השייך לאיי אוסומי (大隅諸島), בדרומה של יפן, כ-60 ק"מ מדרום לאי קיושו. ביקושימה מתגוררים כ-15,000 איש המתרכזים לאורך החופים ובמיוחד בצידו המזרחי והצפון-מזרחי של האי. באי שני נמלים ושדה תעופה קטן. בשנת 1980 הכיר אונסק"ו ב-189.58 קמ"ר משטחו של האי כשמורה ביוספרית, ובשנת 1993 הכריז הארגון על שטח של 107.47 קמ"ר או כחמישית משטחו של האי, כאתר מורשת עולמית.
החי והצומח
ביקושימה 16 מיני יונקים, מהם שניים אנדמיים לאי – קוף מקוק יפני ייחודי המכונה "יאקוזארו" (yakuzaru, שם מדעי Macaca fuscata yakui) ואייל יאקושימה (תת-מין של אייל סיקה (yakushika, שם מדעי Cervus nippon vakushimae). בנוסף מצויים באי כ-150 מיני עופות.
בית הנבחרים הבריטי
הצבעות
לרוב תוצאות ההצבעות ידועות לרוב אף בטרם שנערכת ההצבעה, בשל העובדה שברוב המקרים המפלגות דורשות מחבריהן משמעת מפלגתית. כל מפלגה ממנה את אחד מחברי המפלגה בבית הנבחרים לתפקיד הנקרא "מצליף" (whip). מצליף הסיעה דואג שכל חברי המפלגה ינכחו בדיון ויצביעו בהתאם למשמעת המפלגתית. חברי מפלגה שאינם מצייתים למשמעת במפלגתית, עלולים שלא להיות ממונים מטעם מפלגתם כמועמדים בבחירות הבאות באזורי בחירתם.
ועדות
בנוסף קיימות מספר ועדות העוסקות בענייני הבית עצמו, נוהליו וחבריו.
תהליך החקיקה
בעבר אמצעי זה נוצל על ידי בית הלורדים, על מנת לבטל חקיקה של בית הנבחרים, אולם הרפורמות של תחילת המאה העשרים שמו לכך קץ. חוק רגיל חייב להתקבל על ידי בית הלורדים אם הוא נחקק מחדש בבית הנבחרים במושב השנתי הבא, אחרת הוא מועבר לחתימת המלך בגרסת בית הנבחרים גם ללא אישור בית הלורדים. הצעות חוק הדנות רק בנושאי תקציב או מיסים (ומוגדרות כך על ידי יושב ראש בית הנבחרים) לא יכולות להיות מעוכבות על ידי בית הלורדים בצורה כזו ליותר מחודש.
מניעת פיליבסטרים
ליושב ראש נתונה הזכות להפסיק את נאומם של חברי הבית אם הם מדברים שלא לעניין. ניתן להגביל את משך הזמן של דיון באמצעות העברת "הצעת גיליוטינה" - הצעה לסדר הקובעת הגבלת זמן על דיון מסוים או על כל אחד ואחד מהנואמים. כמו כן, בית הנבחרים יכול להחליט על סיום דיון מסוים (גם אם יש חברים הרוצים לנאום וטרם נאמו) באמצעות הצבעה לסיום הדיון ("קלוצ'ר" או "קלוז'ר" - באנגלית: Cloture או Closure). יושב ראש בית הנבחרים יכול להחליט על ביטול הצבעה כזו או למנוע את מימושה אם הוא חושב שהצבעה על הפסקת הדיון פוגעת בזכויות של מיעוט.
היחס בין בית הנבחרים לממשלה
בניגוד לדמוקרטיות פרלמנטריות רבות אחרות, ובהן ישראל, הממשלה אינה מתחילה לכהן בזכות הצבעת אמון בבית הנבחרים, אלא מרגע שהמלך ממנה את ראש הממשלה. אולם מכיוון שעל הממשלה לזכות באמון בית הנבחרים, המלך ממנה את מי שלו הסיכוי הגבוה ביותר לזכות באמונם של חברי בית הנבחרים - לרוב מדובר במנהיג המפלגה הגדולה ביותר בבית התחתון. מנהיג המפלגה הגדולה ביותר שאינה בממשלה הופך למנהיג האופוזיציה.
כל חברי הממשלה צריכים להיות חברי אחד משני בתי הפרלמנט. מאז 1902 כל ראשי הממשלה היו חברי בית הנבחרים, והדבר הפך למוסכמה. ב־1923 הועדף סטנלי בולדווין על פני הלורד ג'ורג' קרזון, בין השאר בגלל שהראשון היה חבר בית הנבחרים, והשני חבר בית הלורדים. יוצא דופן לזמן קצר היה אלק דאגלס-יום שהתמנה לראש ממשלה ב־1963 בהיותו חבר בית הלורדים, ויתר על תוארו כלורד בזכות חוק חדש שאפשר זאת (בעקבות מאבקו של לורד אחר, טוני בן, לוותר על התואר שירש מאביו ולחזור לבית הנבחרים), ונבחר זמן קצר אחר כך בבחירות משנה לבית הנבחרים.
יחסי ארצות הברית–לאוס
היסטוריה
בשנת 1954, לאוס קיבלה עצמאות מצרפת, ובשנת 1955, ארצות הברית כוננה יחסים דיפלומטיים עם לאוס. בשנת 1960 פרצה מלחמת האזרחים בלאוס וארצות הברית תמכה בממשלה המלוכנית של המדינה. מאז 1964 החלה ארצות הברית להפציץ את לאוס על ידי חיל האוויר של ארצות הברית, כחלק מהמערכה שלה בווייטנאם. בשנת 1975, הממשלה הקומוניסטית עלתה לשלטון בלאוס והחלה לשתף פעולה עם וייטנאם וברית המועצות, כמו גם להציג מערכת כלכלה ריכוזית של מפלגה אחת. בשנים 1975–1991 חוו יחסי ארצות הברית–לאוס ירידה קשה. בשנת 1991 אחרי קריסת ברית המועצות לאוס החלה לשאוף לשיפור היחסים עם מדינות אחרות. בשנת 1992 כוננו מחדש יחסי ארצות הברית–לאוס. ביולי 2012 ביקרה מזכירת המדינה האמריקנית הילרי קלינטון בלאוס, מה שהיה הביקור הראשון של מזכיר המדינה האמריקני במדינה זו מאז 1955. בשנת 2016 ביקר מזכיר המדינה האמריקני ג'ון קרי בלאוס פעמיים. בספטמבר 2016 הפך הנשיא ברק אובמה לנשיא ארצות הברית הראשון שביקר בלאוס. במהלך הביקור ברק אובמה, יחד עם נשיא לאוס, באניאנג ווראצ'יט הודיע על פתיחת שותפות מקיפה בין מדינות. נקודות הבעיה ביחסים בין המדינות הן: אנשי צבא אמריקאים נעדרים בלאוס, כמו גם סילוק החימוש הרב שנותר מפוזר בשדות לאחר תום המלחמה.
ליגת האלופות האסייתית (1970)
טורניר אסיה לאלופות 1970 היה המהדורה השלישית של תחרות הכדורגל השנתית של מועדונים אסייתים שנערכה על ידי קונפדרציית הכדורגל של אסיה (כיום ליגת האלופות האסיאתית). בטורניר זה היו שמונה קבוצות, שהתחלקו ל-2 בתים של ארבעה קבוצות בכל בית. 2 הקבוצות במקום הראשון בכל בית העפילו לשלב הבא - שלב חצי הגמר ולאחריו שלב הגמר. טאג' מאיראן זכתה בטורניר, בפעם הראשונה בתולדותיה, לאחר שניצחה את קבוצת הפועל תל אביב הישראלית 2–1 בגמר שנערך בטהראן, והיה למעשה המפגש האחרון של קבוצה ישראלית עם קבוצה איראנית לפני המהפכה באיראן.
קלאב סנדוויץ'
המרכיבים המסורתיים של קלאב סנדוויץ' הם בשר הודו בשכבה התחתונה; וקותל חזיר, חסה ועגבנייה למעלה, לעיתים קוראים לו במיוחד טורקי קלאב (טורקי הוא תרנגול הודו). קלאב סנדוויץ' נפוצים אחרים בדרך-כלל שונים בשכבה התחתונה, לשם דוגמה "צ'יקן קלאב" או "רוסטביף קלאב". וריאציות אחרות יכולות לכלול שינקן (במקום קותל חזיר), ביצה או פרוסות גבינה. בדומה לסנדוויץ' BLT, קלאב סנדוויץ' מוגש בדרך-כלל בתוך לחם קלוי. נוהגים להוסיף לו מיונז וחרדל ולפעמים חרדל-דבש. נהוג להגיש את הסנדוויץ' כשלצידו קולסלאו, או סלט תפוחי אדמה, ולפעמים עם חמוצים. לפעמים מגישים את סלטי קולסלאו או תפוחי האדמה בכמות זעירה, לקישוט בלבד, כשמנה המלווה העיקרית היא טוגנים.
פודקאסט
פּוֹדקׇאסְט (באנגלית: Podcast), או הֶסְכֵּת, הוא סדרה של קטעי שמע מוקלטים המועלים לרשת האינטרנט וניתנים להאזנה בסטרימינג או להורדה למכשיר.
היסטוריה
דייב ויינר, ממפתחי פרוטוקול ה־RSS הוא הראשון שגרם לאוטומציה של התהליך, משלב פרסום השמע על ידי הפודקאסטר ועד העתקתו לנגן ה־MP3 של המאזין. אדם קרי, מיליונר היי־טק בהווה ושדרן ב־MTV בעבר, הוא מאלו שהפכו את תופעת הפודקאסטים לפופולרית. לתוכניתו Daily Source Code מנויים מאות אלפי מאזינים מכל קצוות תבל ואתר Podshow שבבעלותו היה בעבר אחת מרשתות הפודקאסטים המובילות.
אתגרי מדידה
אחד האתגרים הבולטים בעולם הפודקאסטים כיום הוא מדידת כמות ההאזנות לתוכנית או לפרק. בעוד שבעולם הטלוויזיה והרדיו פותחו במרוצת השנים כלי מדידה המקובלים על התעשייה כולה (לדוגמה, מדד נילסן) - בתחום הפודקאסטים עדיין אין מדד דומה המקובל על כל השחקנים המרכזיים בענף. הגורם המרכזי המונע אימוץ של מדד שכזה הוא המספר הגדול של יוצרי פודקאסטים מסחריים ועצמאיים (כ-300 אלף בארצות הברית לבדה, על פי הערכות מ-2017) והאמצעים הרבים שבהם ניתן להאזין לפודקאסטים: מטלפונים חכמים, דרך טלוויזיות חכמות ועד עוזרות אישיות כמו Amazon Alexa וכיוצא בזה. העדרו של מדד מקובל מקשה על הפרסום בפודקאסטים, שכן למפרסמים קשה להשוות את מידת ההצלחה והחשיפה של פודקאסטים מגופים שונים.
קלאוס ברבי
קלאוס ברבי (בגרמנית: Klaus Barbie; 25 באוקטובר 1913 – 25 בספטמבר 1991) היה פושע מלחמה נאצי, מפקד הגסטפו בעיר ליון שבצרפת, ובשל אכזריותו כלפי היהודים ולוחמי המחתרת כונה "הקצב מליון". מתום המלחמה עבד בגרמניה עבור ארגוני ביון מערביים, ובשנת 1955 נמלט לבוליביה ועבד כסוחר סמים. בשנת 1983 נעצר וגורש לצרפת, בשנת 1987 הורשע בביצוע פשעים נגד האנושות ונידון למאסר עולם. מת בכלא ממחלת הסרטן.
המשפט
ב-4 ביולי 1987 הוא נידון למאסר עולם. הוא מת בכלא ממחלת הסרטן ב-25 בספטמבר 1991, בגיל 78.
ליגת העל בכדוריד
היסטוריה
בשנת 2014 זכתה קבוצת מכבי תל אביב באליפות ראשונה בתולדותיה ולראשונה מזה 12 שנה שהאליפות נדדה מראשון לציון. בשנת 2015 זכתה קבוצת הפועל ראשון לציון בדאבל היסטורי לאחר 14 שנה, בגביע המדינה וגם באליפות ושניהם נגד היריבה העירונית מכבי ראשון לציון.
פיטר אדוארד קוסטלו
ביוגרפיה
קוסטלו נולד בבוסטון שבמסצ'וסטס בשנת 1854, ועבר לפילדלפיה בשנת 1877, שם עסק בענפי ייצור שונים, עבודות בנייה כלליות ונדל"ן. בין השנים 1895–1903 היה חבר במועצה של פילדלפיה, ובין השנים 1903–1905, היה מנהל המחלקה לעבודות ציבוריות של פילדלפיה. בשנת 1908 חזר להיות חבר במועצה של פילדלפיה, והתפטר ממנה בשנת 1915.
יהודים מתפללים בבית הכנסת ביום הכיפורים
היבטים ביוגרפיים
רבות מן הדמויות המתארות הן פורטרט של בני משפחתו של גוטליב - החיים והמתים. בנוסף, מכיל הציור דיוקן עצמי משולש שלו - כמבוגר בשנות העשרים במרכז הציור, כנער מתבגר הקורא ביחד עם אביו בצידו הימני של הציור, וכנער צעיר. במרכז הציור, על גבי ספר התורה, חרט גוטליב כתובת זיכרון לעצמו. גוטליב הסביר מעשה זה ברצון שלו ליצור מחדש את קרובי משפחתו על הבד, ולשלב את עצמו ביניהם. ממד ביוגרפי נוסף הקיים ביצירה הוא הכללת דיוקנה הכפול של לאורה הנשל-רוזנפלד, ארוסתו של גוטליב, אשר ביטלה את האירוסין עמו ונישאה לאחר.
בתרבות
בשנת 1975 הוציא השירות הבולאי הישראלי בול ועליו הופיע ציורו של גוטליב, כחלק מסדרת בולים בנושא חגי ישראל.
הפרטיזנים של פרצ'ב
היסטוריה
לאחר מבצע ברברוסה, הצבא הגרמני ומשטרת הסדר בסיוע גדודי משטרת העזר האוקראינית החלו בגירושים המוניים של תושבי פולין בזאמושצ'יזנה (Zamojszczyzna) מדרום לחלם כהכנה לתוכנית-האב למזרח עליה ציווה רייכספיהרר אס אס היינריך הימלר. כפרים פולניים הושמדו ותושביהם נטבחו. במהלך פעולת השבה של הגרמנים האתניים לרייך (Heim ins Reich) אוקראינים פרו-נאצים ופולקסדויטשה גרמנים-אוקראינים יושבו שם יחד עם גרמנים אתניים מהמזרח. הם קיבלו לטיפונדיה חדשה שנבנתה על ידי אסירים יהודים משמורת לובלין שנשלחו לאחר מכן למחנה ההשמדה סוביבור. המחתרת הפולנית הגיבה במרד זמושץ', אחת הפעולות הגדולות של תנועת ההתנגדות הפולנית במלחמת העולם השנייה. חלק מהמקורות האוקראינים מתייחסים למבצע זה כטבח בכפריים אוקראינים ליד חלם ובאזור פודלסיה, ומייחסים אלפי הרוגים למעשי המחתרת הפולנית. טענות כאלה נדחות על ידי המכון לזיכרון לאומי, ומופרכות על ידי המחברים האוקראינים של המילון ההיסטורי של אוקראינה שמציינים כי מחקרים עדכניים מאשרים נתון נמוך בהרבה. על פי מקורות יהודיים, הפרטיזנים היהודים עצמם נהגו להוציא להורג תושבי כפר אוקראינים "שהלכו ליער כדי לרכז את היהודים שברחו" מהגטאות. ההרג בכפרים הסמוכים ליער פרצ'ב הונע מנקמה על "הפעילות האנטי-יהודית" של האיכרים האוקראינים.
מרתון חיל הנחתים
תולדות התחרות
בשנת 2001 הובטח קיום המרתון רק שלושה שבועות לפני מועדו עקב הצורך לבנות תוכנית אבטחה חדשה עבורו בעקבות פיגועי 11 בספטמבר.
מרוצים ומסלולים
עוד קודם לייסוד המרתון החל חיל הנחתים לקיים מרוץ חצי מרתון (MCHH) בעיר פרדריקסברג (Fredericksburg) שבוירג'יניה. מרוץ זה מתקיים מדי שנה בחודש מאי והוא פתוח למשתתפים מגיל 10 ומעלה.
אד"ם הכהן
אד"ם הכהן הוא שם העט של אברהם דב-בער מיכלישוקר (אד"ם) הכהן בן חיים (לֶבֶּנזון) (בכתיב יידי: לעבענזאָהן; בגרמנית: Abraham Dov Bär Lebensohn; ברוסית: Аврахам Дов Лебенсон) (1794 ה'תקנ"ד – 19 בנובמבר 1878 כ"ג בחשוון ה'תרל"ט), ראשון המשוררים העבריים בזמן תנועת ההשכלה ברוסיה, בלשן עברי ופרשן המקרא, מחלוצי הספרות העברית החדשה, וממנהיגיה הראשונים והבולטים של תנועת ההשכלה בליטא.
רוברט טיילור
רוברט טיילור (באנגלית: Robert Taylor; 5 באוגוסט 1911 – 8 ביוני 1969) היה שחקן קולנוע וטלוויזיה אמריקאי.
מילון ההווה
מילון ההווה – "מילון שימושי לעברית התקנית" – הוא מילון עברי הערוך בשיטת ההווה. הוא מוגדר כ"מילון שימושי" מכיוון שהוא קצר וענייני – מטרתו למסור רק את המידע ההכרחי הדרוש לקורא טקסט בן זמננו שאינו בעל צרכים בלשניים; עם זאת הוא שימושי גם לכותבים ולעורכים בהיותו "מילון לעברית תקנית" מאחר שנכתב לפי תקני האקדמיה ללשון העברית.
אוצר המילים
במילון כ-21,000 ערכים ראשיים בלבד האמורים לייצג את המילים השכיחות ביותר בלשון ימינו במשמעותן הרווחת בעברית החדשה. העיקרון המנחה הוא מתן תשובות לקורא המתמודד עם טקסט ממוצע בן זמננו שאינו מקצועי או מליצי במובהק. המילון אינו כולל משמעויות או מילים נדירות ומכיל מעט מאוד ביטויים וצירופים (בהשוואה למילונים אחרים).
ביאלה (בולגריה)
היסטוריה
העיר מוזכרת לראשונה בתעודות עות'מאניות מ-1618. הגאוגרף האוסטרו-הונגרי פליקס פיליפ קאניץ שסייר באזור ב-1871 תיאר את ביאלה כמרכז לבעלי מלאכה זעירה בתחום הצמר והסדקית. ב-7 ביולי 1877, במהלך המלחמה העות'מאנית-רוסית (1877–1878) שוחררה העיר ובהמשך שימשה לתקופה קצרה מפקדתו הראשית של צבא האימפריה הרוסית. לאחר המלחמה הפכה העיר מתוקף סיכומי קונגרס ברלין, חלק מנסיכות בולגריה. ב-1891 קיבלה ביאלה מעמד של עיר.
הכחשת הפותח
כדי להבהיר את הכשל שבטיעון, די אם נציב אותו בצורה פשוטה כך:
קונקלווה
תהליך הבחירה
כשנבחר האפיפיור, יוצא זקן הקרדינלים בני המסדר הדיאקוני (המסדר הזוטר) אל הקהל הממתין בחוץ ומכריז: Habemus papam - "יש לנו אפיפיור!". אחריו יוצא האפיפיור הנבחר ומברך את הנאספים.
סיעות הקרדינלים
קו חלוקה מקביל לסיעות התאולוגיות היה הקו המדיני. מעורבות המעצמות בבחירת האפיפיור הייתה גדולה ושליטיהן ניסו להשיג אפיפיור כרצונם. עד התיקון שהכניס פיוס העשירי ב-1903 הייתה נתונה לשליטי אירופה (קיסר האימפריה הרומית הקדושה ומלך צרפת) זכות וטו על החלטות הקונקלווה (Jus exclusivae), הזכות מומשה בפועל באמצעות קרדינל-נאמן ("קרדינל כתר") של השליט ושלחה את הבוחרים לסבבי בחירות נוספים. גם ללא הפעלת זכות הווטו גייסו שליטים מרכזיים באירופה (כגון צרפת, ספרד, הרפובליקה של ונציה, ממלכת הבסבורג) קרדינלים שיציעו מועמדים מקובלים על הכתר ויחסמו מועמדים שאינם מקובלים.
איצ'אן קלה
מבנה האיצ'אן קלה
המתחם בנוי בצורת מלבן שאורכו 600 מטר ורוחבו 400 מטר, והוא מוקף חומת לבנים ובוץ באורך של 2.5 ק"מ ובגובה של 10 מטר. החומה הנוכחית היא מהמאה ה-18 לאחר שהחומה הקודמת נהרסה על ידי הפרסים. בחומה קבועים ארבעה שערים, אחד בעל אחד מצדדיה. השער המערבי המכונה גם אוטה דרבוזה (Ota Darvoza - "שער האב") ניצב בין שני מגדלים. הוא שוחזר בשנת 1970 לאחר שהמבנה המקורי נהרס ב-1920. בצידה השני של הקלה ניצב השער המזרחי או פולבון דרבוזה (Pоlvоn Dаrvоzа - "שער האיש החזק"), ושני השערים בחומה הדרומית והצפונית מכונים בוחורו דרבוזה (Buxoro Darvoza - "שער בוכרה") וטוש דרבוזה (Tosh Darvoza - "שער האבן").
את הקלה מחלקים שני רחובות עיקריים שנפגשים במרכזה. האחד מוביל מהשער הדרומי אל השער הצפוני, והאחר, רחוב פהלבון מחמוד, מקשר בין השער המערבי למזרחי ולאורכו ניצבים רוב המבנים החשובים של הקלה. סך הכל שוכנים בקלה כ-250 בתים וכ-50 מבנים מונומנטליים.
מעבר אקולוגי
יעילות והצלחה
מחקרים הראו כי לבחירת מיקומו של מעבר אקולוגי חשיבות ראשונה במעלה, שכן בעלי חיים לא יעשו שימוש במעבר שאינו ממוקם לאורך מסדרון אקולוגי קיים. טורפים מעדיפים מעברים הממוקמים לאורך צירי ניקוז וימנעו מכאלה הממוקמים בסמוך למרכזי יישוב או לפעילות אנושית ניכרת. להקמת גדרות בסמוך למעברים חשיבות כפולה: הן מנווטות את בעלי החיים אל המעברים ומונעות מהם גישה אל המכשול עצמו בו נשקפת סכנה לחייהם.
מעברים תחתיים ישיגו יעילות גבוהה יותר אם ציר התשתית שמעליהם מורם באופן סביר, לא מואר או רועש, נקי מריח אדם או כלבים ומעט לח. בעלי חיים גדולים יזדקקו למעברים ברוחב של 50 מטר לפחות. על המעברים לחקות את הסביבה הטבעית בה הם מוקמים וברור כי יעילותם תעלה ככל שמספרם יגדל והמרחק ביניהם יקטן. ברי כי היעילות הטובה ביותר תושג אם ציר התשתית יעבור במנהרה ארוכה ככל הניתן ולרוחב מסדרון אקולוגי קיים.
קרצינואיד
תסמינים
גידולי קרצינואיד של המעי הדק מהווים כשליש מהגידולים במעי הדק, והם שכיחים במיוחד באזור המעי הדק הסופי (האילאום הטרמינלי). השכיחות עולה לשיא בעשור השביעי לחיים, כאשר ב-30% מהחולים קיים יותר ממוקד אחד של גידול מסוג זה, ועד 30% מגידולים אלו מתלווים לגידולים אחרים של מערכת העיכול (כגון אדנוקרצינומה של מערכת העיכול).
סולטנות אדאל
הקמת הסולטנות
סולטנות אדאל (גם עוואדל, עדל או אדל) התרכזה סביב זיילה, בירתה. והוקמה על ידי השבטים הסומלים המקומיים בראשית המאה התשיעית. זיילה משכה אליה סוחרים מרחבי העולם, ותרמה להתפתחות המסחר והכלכלה בעיר. זיילה הייתה אחת הערים הקדומות ביותר בעולם שאימצה את דת האסלאם. בסוף המאה ה-9 כתב ההיסטוריון והגאוגרף אל-יעקובי שסולטנות אדאל הייתה ממלכה קטנה אך עשירה וכי זיילה שימשה כמפקדת הממלכה.
עלייתה של הסולטנות
לאחר 1468, קבוצת שליטים חדשה עלתה בזירה הפוליטית של אדאל. המתנגדים התנגדו לשלטון וולאשמה שהתקיים בעקבות הסכם שחתם הסולטן אחמד בדלאי א-דין עם השליט באדה מריאם הראשון מאתיופיה, בו בדלאי הסכים להגיש מחווה שנתית כדי להשיג שלום באזור, אם כי מעולם לא נשלחה מחווה. האמירים של אדאל, אשר ניהלו את הפרובינציות, פירשו את ההסכם כבגידה בעצמאותם ונסיגה ממדיניותה ארוכת השנים של ההתנגדות לפלישות אתיופיות. המנהיג העיקרי של האופוזיציה הזו היה הא'מיר של זיילה, המחוז העשיר ביותר של הסולטנות. מתוך כך, היה צפוי שהוא יצטרך לשלם את החלק הגבוה ביותר מהמחווה השנתית שיוענק לקיסר האתיופי. כתוצאה מכך החליט הא'מיר לדאי אוסמן לצעוד לדקר ולקחת את השלטון בשנת 1471. עם זאת, אוסמן לא פיטר את הקיסר מתפקידו, אלא במקום זאת נתן לו תפקיד טקסי תוך שמירה על הכוח האמיתי לעצמו. בתקופה זו אדאל נעשתה ממלכה רבת עוצמה כשהא'מיר שולט מארמונו של הסולטן. צבאות אדאל התנהלו בהנהגת שליטים כמו סאבר א-דין השני, מנסור א-דין, ג'מאל א-דין, שאמסה א-דין והא'מיר מחפוז, המשיכו לאחר מכן במאבק נגד ההתפשטות האתיופית.
במאה השש עשרה הצליחה סולטנות אדאל לבסס צבא אפקטיבי בראשות האימאם אחמד אבן איברהים אל-גאזי שפלש לאימפריה האתיופית. פלישה זו ידועה באופן היסטורי ככיבוש אתיופיה או פוטוה אל חבש (חבשים). במהלך המלחמה אחמד החל לראשונה את השימוש בתותחים שסופקו על ידי האימפריה העות'מאנית, אשר נפרסו נגד הכוחות העות'מאנים ובנות בריתם הפורטוגזיות בראשות כריסטובאו דה גמה (Cristovão da Gama). יש חוקרים הטוענים כי סכסוך זה, באמצעות השימוש בשני הצדדים, הוכיח את ערכם של כלי נשק כמו הנשק הנישא הראשון, תותחים והארקבוז על כלי הנשק המסורתיים שהיו אז.
סארה (מחוז)
היסטוריה
בשנת 1950 פורק מחוז סארה לשני ראיונים – קורסארה במערב ואוריסארה במזרח. שנתיים לאחר מכן שונה שמו של ראיון קורסארה לקינגיספ. בשנת 1959 צורף ראיון אוריסארה במזרח האי לראיון קינגיספ. בינואר 1990 שונה השם פעמיים – קודם למחוז קינגיספ ולבסוף למחוז סארה.
תל אביב-יפו (סדרה)
תל אביב-יפו היא מיני סדרה בת שלושה פרקים העוסקת בתולדותיה של העיר תל אביב-יפו.
יחסי אורוגוואי–הוותיקן
יחסי אורוגוואי–הוותיקן הם היחסים שבין הרפובליקה המזרחית של אורוגוואי למדינת קריית הוותיקן.
היסטוריה
היחסים הרשמיים בין המדינות החלו כבר בשנת 1856.
ביוני 2013 ביקר נשיא אורוגוואי חוסה מוחיקה את האפיפיור פרנציסקוס במדינת הוותיקן.
ייצוג דיפלומטי
לאורוגוואי יש שגרירות במדינת הוותיקן.
בית חולים הרצוג
בית החולים נוסד בשנת תרנ"ה (1894) בשם "עזרת נשים" במטרה לסייע ליולדות ונשים חולות. בהמשך הרחיב בית החולים את ייעודו, והפך למרכז סיוע לנפגעי נפש.
איגנורטיו אלנכי
כאשר הכשל מכוון, הוא מכונה "מליח אדום" (באנגלית: "Red herring"), במשמעות של ניסיון לבלבל ולהסיח דעתו של אדם במכוון. ביטוי זה מבוסס, לפי טענות, על הניסיון להסיט כלבים מנתיב הריח באמצעות שימוש במליחים מעושנים. הריח החזק של המליח עשוי לבלבל את ההולך ולהובילו לנתיב שגוי. המבנה הטיפוסי של "מליח אדום" במסגרת דיון הוא כדלקמן:
הערות שוליים
Drogreden
בית חולים הרצוג
בשנת 1968 עבר בית החולים למשכנו הנוכחי, סמוך לאזור התעשייה גבעת שאול, בבניין שתוכנן על ידי האדריכל זוכה פרס ישראל בנימין אידלסון ושותפו האדריכל גרשון צפור.
ה"הקדש" בעיר העתיקה
ומוסיף ומתאר פנחס גרייבסקי:
בואינג X-37
משימת הניסוי הראשונה של המעבורת בוצעה בהצלחה לאחר ששוגרה ב-22 באפריל 2010 מנמל החלל קייפ קנוורל, ונחתה ב-3 בדצמבר 2010.
התיאטרון החי
היסטוריה
ג'וליאן בק נולד בניו יורק לזוג מורים. הוא נמשך תחילה לכיוון הציור, אבל העבודה הקולקטיבית בתיאטרון עוררה בו עניין רב יותר. בשנת 1943, פגש את ג'ודית מלינה, ממוצא גרמני, כשהייתה תלמידה בבית הספר לדרמה, סדנת ארווין פיסקטור (New School’s Dramatics Workshop d’Erwin Piscator). יחד החליטו להקים את התיאטרון החי בשנת 1947. וכך מימשו את האידיאלים האמנותיים והפוליטיים ששמו בראש מעייניהם. נציין כאן שלוש התפתחויות מרכזיות בחיי הלהקה, עד לפירוקה בשנת 1970.
תיאטרון פוליטי (1959–1970)
אחרי שנתיים של הופעות עם המופע "גן עדן עכשיו", החליטו שחקני הקבוצה להיפרד. בק ומלינה המשיכו בלהט היצירתי שלהם, במחקר רשמי על התיאטרון עד מותו של בק בשנת 1985. התיאטרון החי עבר שינויים רבים בכיוונים שונים, בהתאם להתפתחותה של הלהקה. הם עברו תהליך של מעבר מטקסט מסורתי לתיאטרון המשרת את המציאות. התיאטרון החי ידוע בעיקר בשל התקופה האחרונה בה היה בעל מעורבות פוליטית רבה ביותר.
יחסי שחקן קהל
מהות התיאטרון החי מתמקדת ביחסי שחקן קהל, ותגובתו של הקהל נלקחת בחשבון בזמן החזרות. התיאטרון נותן לקהל תפקיד מרכזי, ועליו להביא את הפתרון לדילמה שמתקיימת בהצגה. הלהקה נהגה להזיז את הקהל ממושבו, כך שקיבל לגיטימציה להיות שחקן נוסף בלהקה. לשם כך ההצגה נבנתה על מספר שלבים, ובכל שלב הוזמן הקהל אל "תיאטרון חופשי" על מנת לקחת בו חלק. ג'וליאן בק צייר משחק של אווז, בשמונה חלקים, עבור הצגת "גן עדן עכשיו", כך שהצופה והלהקה יוכלו לעבור יחדיו את כל השלבים. לצופה הייתה הזכות להציע נושאים לאלתורים. החלק הזה נקרא "תיאטרון חופשי" והדבר איפשר לצופים לעלות על הבמה ולאלתר בזמן ההצגה עצמה. לאור תהליכים אלה, מטרת הלהקה הייתה לעורר רגש קהילתי של אמון הדדי. בהתאם לנכתב בביקורות כפי שניתן לראות בוויקיפדיה האנגלית והצרפתית, הקהל אכן שיתף פעולה ונעשה פעיל מאוד בזמן ההצגות, גם רגשית, גם פיזית וגם אינטלקטואלית.
פלוטרכוס
חייו
בנוסף לכהונתו בדלפי, כיהן פלוטרכוס גם כפקיד שלטון בכירוניאה, ובצעירותו ייצג את עירו במשלחות שונות לארצות זרות. פלוטרכוס החזיק במשרת הארכון בעיירת הולדתו, ועסק בכל ענייניה הקטנים של העיירה.
הביוגרפיות
"חיי הקיסרים הרומאים" מאוגוסטוס עד ויטליוס הם החיבורים הביוגרפיים הראשונים של פלוטרכוס. מבין אלה שרדו רק הביוגרפיות על גלבה ואותו. מתוך הביוגרפיות על טיבריוס ונרון שרדו רק קטעים אצל דמסקיוס ("חיי טיבריוס" בחיבור "חיי איסידורוס") ואצל פלוטרכוס עצמו ("חיי טיבריוס" בחיבור "חיי גלבה"). הביוגרפיות על קיסרים מוקדמים אלו פורסמו ככל הנראה תחת שלטון הקיסרים הפלאביים או בזמן שלטון נרווה (98-96 לספירה).
הימנעות היהודים מאכילת בשר חזיר
דיון זה הוא הארוך ביותר בספרות היוונית-רומית בשאלה מדוע היהודים נמנעים מבשר חזיר. דעתו של קליסטראטוס על הכבוד היהודי לחזיר תואמת את המגמה בספרות העתיקה המיוצגת על ידי פטרוניוס, שאף מרחיק לכת ומעלה את הרעיון שהיהודים סוגדים לחזיר. קליסטראטוס מציע כאן אטיולוגיה טיפוסית. בהתחשב בחיבתם של מחברים קדומים להמצאות עתיקות המקדמות את הציוויליזציה, אמירתו על כך שהחזיר נערץ על היהודים מכיוון שלימד אותם כיצד לעבד את האדמה היא בהחלט חיובית. קליסטראטוס ולמפריאס מזכירים את הכבוד וההוקרה שהיהודים רוחשים לחמור בשל עזרתו להם למצוא מים במהלך נדודיהם במדבר. גם זה הסבר אטיולוגי, המתייחס לסברה שהייתה קיימת בעת העתיקה בדבר פולחן חמור יהודי (עלילת החמור). הארנבת נזכרת בספר ויקרא בין בעלי החיים האסורים למאכל ממש לפני החזיר. למפריאס טוען שמקור ההימנעות היהודית מחזיר הוא בפחד שמזון זה עלול לגרום לצרעת, ובכך הוא נשען על דעות קדומות כלפי החזיר. החיבור בין סלידה מבשר חזיר ובין צרעת הוא הד לגרסה המצרית-יוונית ליציאת מצרים, לפיה היהודים גורשו ממצרים בגלל צרעת (עלילת המצורעים).
זיהוי אלוהי היהודים עם דיוניסוס
מויראגנס מעלה טיעונים נוספים: הוא קושר את השבת לדיוניסוס דרך העובדה שכוהני בכחוס נקראים "סאבי" (Sabi) וטוען כי "היהודים עצמם מעידים על קשר לדיוניסוס כאשר הם שומרים את השבת על ידי הזמנת איש את רעהו ללגום וליהנות מיין". הוא מצביע על הדמיון בין התלבושת של דיוניסוס ופמלייתו לזו של הכהן הגדול וגם על צליל החצוצרות בזמן חגיגות ליליות: "הכהן הגדול, מוביל את התהלוכה בחג שלהם וחובש מצנפת, והוא לבוש עור של עופר רקום זהב, גלימה היורדת עד לקרסוליו, וסנדלים, עם פעמונים קשורים לבגדיו ומצלצלים תחתיו בשעת הליכתו. כל זה תואם את מנהגנו...יש להם גם רעש כמרכיב בחגיגות הליליות שלהם ... כל אלה בוודאי אינם תואמים (אפשר שהם יאמרו) אף אל מלבד דיוניסוס. מעבר לכך, היהודים אינם משתמשים בדבש בטקסיהם הדתיים כי הם מאמינים כי הדבש מקלקל את היין שאיתו הוא מעורבב; והם השתמשו בדבש כנסך ובמקום יין לפני שהיין נתגלה ... כדי להראות שמה שאמרתי הוא מנהג היהודים ייתכן שנמצא אישור לא קטן בעובדה שבין העונשים הרבים הנהוגים בקרבם השנוא ביותר הוא שלילת שתיית יין מעבריין מורשע לתקופת זמן שאותה גוזר השופט".
הזיהוי עם דיוניסוס ("האב ליבר") ותיאור תהלוכת הכהנים נזכרים גם אצל טקיטוס, בן זמנו של פלוטרכוס, אלא שטקיטוס שלל באופן תקיף ביותר את הדמיון בין פולחן דיוניסוס לפולחנים היהודיים. ההשקפה שהמקדש בירושלים היה שייך לדיוניסוס נזכרת אצל הסופר הביזנטי לידוס. פולחן דיוניסוס הוכנס לירושלים בשנת 167 לפנה"ס, בזמן הרדיפה הדתית של אנטיוכוס אפיפנס, אולם חידוש אורח החיים היהודי המסורתי בירושלים שם קץ לפולחן הדיוניסיאני ביהודה, ואין סיבה להניח שהפולחן השאיר את חותמו על המשך התפתחות הפולחן היהודי. גם לניסיונו של תלמי הרביעי פילופטור לכפות את פולחן דיוניסוס על יהודי מצרים לא היה קשר לדמיון בין הפולחן היהודי לבין פולחן דיוניסוס, אלא נבע ממדיניות בית המלוכה. טיעונו של מויראגנס נשמר רק בחלקו, משום שהחלק האחרון של השאלה השישית בספר הרביעי, כמו גם 4 השאלות האחרונות בספר הזה, לא הגיעו לידינו.
בחיבור אחר מסופר על המצור של אנטיוכוס השביעי על ירושלים, שהתרחש בשנת שלטונו הראשונה של יוחנן הורקנוס הראשון (134 לפנה"ס), וגם כאן הכוונה היא לחג הסוכות: "היהודים, כשהוא [אנטיוכוס] צר על ירושלים, ביקשו שביתת נשק למשך שבעה ימים לטובת החג החשוב ביותר שלהם, והוא לא רק שהעניק זאת, אלא שגם הכין שוורים עם קרניים מצופות זהב, וכמות גדולה של קטורת ותבלינים, והביא את כל אלה בתהלוכה חגיגית עד לשערים. ואז לאחר שהעביר את הקורבנות לידי הכהנים שלהם, הוא חזר למחנהו. היהודים נדהמו, ומיד לאחר החג העמידו עצמם בידיו". דיווח על המצור הזה מופיע גם אצל דיודורוס סיקולוס ותיאור מפורט יותר מופיע אצל יוסף בן מתתיהו.
האבות האפונימיים של האומה היהודית
בחיבור "על איסיס ואוסיריס" (במקור היווני Περὶ Ἴσιδος καὶ Ὀσίριδος; בלטינית De Iside et Osiride), עוסק פלוטרכוס בקשר בין האל טיפון, שזוהה על ידי היוונים עם האל המצרי סת, לחמור. בהתייחסו למיתוס על הקרב של טיפון עם האלים, הוא מבהיר: "אך אלה המספרים כי מנוסתו של טיפון מן הקרב נעשתה על גב חמור ונמשכה שבעה ימים, וכי לאחר שנמלט הוליד בנים, היירוסולימוס ויודיאוס, מנסים בעליל, כפי שהשמות מלמדים, לגרור מסורות יהודיות אל תוך האגדה". במסורת זו מתואר טיפון כאבי האומה היהודית וכמייסדה של ירושלים. פלוטרכוס חולק בזה על סופרים שאת שמם אינו מציין, שזיהו את אבי היהודים (ללא ספק התכוונו למשה) עם טיפון רוכב על חמור. אותן "מסורות יהודיות" שהוא מגנה, הן כפי הנראה מקור מצרי קדום שניסה לקשור את מוצא היהודים עם האל מטיל האימה והשנוא בשתי המיתולוגיות, היוונית והמצרית. ברור שסיפור זה הופיע בקרב חוגים עוינים ליהודים, שייחסו להם פולחן-חמור (עלילת החמור). נזכרת כאן מסורת אפונימית על משה, יהודה (יודיאוס) וירושלים (היירוסולימוס) - אבות האומה היהודית כביכול, שסיפקה הסבר מיתולוגי לשמותיהן של ארצם ועיר בירתם של היהודים. ההתייחסות ל"שבעה ימים" שולבה כדי להצביע על מקור השבת. ההסבר האטיולוגי לפולחן החמור היהודי, המסורת האפונימית על משה, יהודה וירושלים, וההתייחסות ל-7 ימים, מופיעים כולם גם אצל טקיטוס.
ג'וש הופקינס
ביוגרפיה
הופקינס נולד בלקסינגטון, קנטקי. בנם של קרוליין פניבייקר ולארי ג'יי. הופקינס (אנ'), איש עסקים וחבר קונגרס לשעבר. יש לו גם שתי אחיות, טארה ושיי.
בוורלי ד'אנג'לו
קריירה
ב-2008 לד'אנג'לו היה תפקיד בסרט "הרולד וקומר 2" בדמותה של סאלי. כמו כן היא שיחקה כאם הבית בסרט הקומי "בית השפנפנות".
חיים פרטיים
בין השנים 1985 ו-1991, ד'אנג'לו, אשר הייתה עדיין נשואה לדוכס, התגוררה עם הבמאי האירי ניל ג'ורדן. ג'ורדן הכניסה לכמה מסרטיו באותן השנים. מאוחר יותר ניהלה מערכת יחסים עם מעצב ההפקה וזוכה פרס האוסקר אנטון פרסט, אשר התאבד ב-1991, לאחר שהשניים נפרדו. ב-1995 ד'אנג'לו וסאלוויאטי התגרשו.
דייוויד בארד
ביוגרפיה
הוא נבחר לקונגרס השמיני מטעם המפלגה הרפובליקנית, והמשיך לכהן גם בששת הקונגרסים שלאחר מכן. הוא כיהן בקונגרס של ארצות הברית מטעם המפלגה הרפובליקנית מ-4 במרץ 1803 ועד מותו.
קמדן (רובע)
גאוגרפיה
הרובע גובל ברובע וסטמינסטר ובסיטי של לונדון בדרום, ברובע ברנט במערב, ברבעים בארנט והארינגיי בצפון וברובע איזלינגטון במזרח.
אתרים בעלי חשיבות
כמו כן פועלים ברובע: בית הספר לאדריכלות של האגודה לאדריכלות (AA), הספרייה הבריטית, מכללת המנתחים המלכותית, האקדמיה המלכותית לאמנות הדרמה, מכללת הרופאים המלכותית, מכללת המנתחים הוטרינריים המלכותית, המכללה הוטרינרית המלכותית, בית הספר ללימודי אפריקה והמזרח, בית הספר סלייד לאמנויות, והנהלת אוניברסיטת לונדון.
יחסי אורוגוואי–אנגולה
יחסי אורוגוואי–אנגולה הם היחסים שבין הרפובליקה המזרחית של אורוגוואי לרפובליקת אנגולה.
Widerstehe doch der Sünde, רי"ב 54
היסטוריה ומילים
באך מונה למנהל המוזיקה בחצר הדוכס מוויימאר ב-2 במרץ 1714. על פי חלק מהסברות הוא ביצע את הקנטטה ביום ראשון השלישי של התענית בשנת 1714 או 1715. מועד זה ב-1714 חל יומיים לאחר מינויו לתפקיד, ועל כן מניחים שהוא הלחין אותה תקופה מסוימת לפני כן ורק ביצע אותה אז. הנחה אחרת היא שהוא ביצע אותה בשנה שלאחר מכן.
חוקרים אחרים ובראשם אלפרד דירר סבורים שהביצוע היה ביום ראשון השביעי שלאחר חג השילוש הקדוש, 1714 ומחשיבים אותה כקנטטה החמישית מתוך שמונה שהלחין באותה שנה לאחר רי"ב 182, רי"ב 12, רי"ב 172 ורי"ב 21.
הקלטות
היצירה הוקלטה כ-50 פעמים על ידי מנצחים רבים, בהם הרמן שרכן (ב-1952), גוסטב ליאונהארדט (ב-1954), טון קופמן (ב-1995), מסאקי סוזוקי (ב-1996) וג'ון אליוט גרדינר (ב-2000).
אשר אוחנה
אשר אוחנה (נולד ב-1945 במרוקו) כיהן כשר הדתות וכגזבר ומנכ"ל מפלגת ש"ס.
ביוגרפיה
נולד במרוקו, ועלה לישראל בשנת 1956. בשנת 1962 סיים לימודיו התיכוניים בתיכון חב"ד. בשירותו הצבאי שירת בהג"א.
אוחנה הוסמך להנהלת חשבונות, ועבד בין השנים 1963–1978 בעיריית בית שמש ושימש מנהל חשבונות, גזבר, מנהל מדור שכר ומנהל מנגנון כוח אדם בעירייה. לאחר מכן עסק באופן פרטי כמנהל חשבונות. בשנת 1987 מונה למנהל פרויקטים בחברת הבנייה "נעים זמירות" ובשנת 1991 למנכ"ל חברת הבנייה "אוחנה ובניו".
מלכי רוהן
אאורל
אאורל נולד ללֵאוֹד, שליט האאותאוד. אביו מת כאשר ניסה לאלף סוס פרא אשר אאורל, בעולו לכס המלוכה, תפס ואילף. לסוס קרא אאורל פלארוף, והוא היה לאבי המאיראס, סוסי מלכי גונדור. אאורל ירש את אביו בגיל 16, ומשום כך כונה "הצעיר" (כמו גם עבור מראהו הצעיר שנשמר לעת זקנה).
ברגו
בּרֶגוֹ (2512 – 2570) היה מלכה השני של רוהן ובנו של אאורל הצעיר. ברגו עלה לכס עם מות אביו בשנת 2545 (בגיל 33).
עצמות באלדור נמצאו על ידי אראגורן בן אראתון. בסרטו של פיטר ג'קסון "שר הטבעות: שני הצריחים" רכב אראגורן על סוס בשם ברגו, כנראה אחר המלך.
דאור
דֵאוֹר (2644 - 2718) היה מלכה השביעי של רוהן ובנו של גולדויין. הוא עלה לכס עם מות אביו בשנת 2699. הדונלנדים, אשר החלו ללחוץ על גבולות רוהן עוד בימי אביו, החלו להוות סיכון ממשי ולחצות את הגבולות לתוך רוהן. ברוכבו צפונה להילחם בהם, גילה דאור כי הדונלנדים השתלטו על המבצר הגודנדורי של אייזנגארד. נבצר ממנו להסירם, ולכן סבל את נוכחותם וסכנתם לגבולות ממלכתו. דאור נפטר אחר 19 שנות שלטון בעיותיות, ובנו גרם היה היורש.
ארבע הפינות
ארבע הפינות (באנגלית: Four Corners) הוא שמו של מרובע גבולות בארצות הברית, בין הגבולות של המדינות יוטה, אריזונה, קולורדו וניו מקסיקו. זוהי הנקודה היחידה בארצות הברית בה מתלכדים גבולותיהן של ארבע מדינות.
גל הדף
פצצות
כחלק ממחקר שהתנהל בפרויקט פצצת האטום הבריטי, הצליח טיילור להעריך בקירוב טוב את כמות האנרגיה שעשויה להשתחרר לאוויר מפיצוץ אטומי. הוא הניח כי עבור נקודה נתונה של מקור אנרגיה, ההתפלגות המרחבית של משתני הזרימה יהיו זהים זה לזה בכל רגע נתון בכל פרק זמן במהלך הפיצוץ, ונבדלים רק בקנה מידה. ומכאן ניתן השם "פתרון הזהות". השערה זו אפשרה לקשור בין נגזרות לפי הזמן של משתני הזרימה לנגזרות לפי המקום שלהן, ובכך אפשרה מעבר ממשוואה דיפרנציאלית חלקית שהייתה נהוגה עד אז, למשוואה דיפרנציאלית רגילה במשתנה, כאשר •  r - רדיוס הפיצוץ  •  \rho_{o} - מקדם צפיפות האוויר  •  t - משך הזמן  •  E - סך האנרגיה הנפלטת בפיצוץ. הצגה זו איפשרה לטיילור להעריך את סדר גודל ניסוי האטום שנערך בניו מקסיקו ב-1945, תוך הסתמכות על התמונות משערי העיתונים ומגזינים. גודל השדה הוגדר באמצעות המשוואה: ,
אמיל, או על החינוך
תמצית השיטה החינוכית
רוסו מגדל את אמיל בכפר, מקום שהוא מאמין שבו האנשים קרובים יותר למצב הטבעי מאשר בעיר, שבה עלול הנער ללמוד מנהגים פסולים ומשחיתים פיזית ואינטלקטואלית. מטרת החינוך, אומר רוסו, היא ללמוד לחיות ולהיות מוסרי וטוב, וזאת ניתן להשיג באמצעות הליכה בעקבות המורה המבוגר, שיכול להראות את הדרך אל חיים אלה.
ניסיונו המעשי של המחבר בחינוך
ניסיונו המעשי של ז'אן-ז'אק רוסו בחינוך, לא היווה הצלחה; רוסו שימש פעמיים מחנך של ילדים ממשפחות אצולה, אך שני ניסיונות אלו לא היו מוצלחים ולפי הודאתו של רוסו עצמו "הם לא סרו למרותו והוא לא הועיל להם בדבר".
גדעון דוקוב
גדעון אברהם דוקוב (נולד ב-20 ביוני 1980, ז' בתמוז ה'תש"מ) הוא עיתונאי ישראלי, עורך אתר העיתון מקור ראשון. בעבר שימש ככתב ועורך בעיתונים גלובס ובשבע.
ביוגרפיה
אחיו אמנון שמחה, הוא ר"מ בישיבת ההסדר בעתניאל. לדוקוב עוד שלוש אחיות, שתיים מהן תאומות.
החל את דרכו העיתונאית בעיתון "נקודה". שימש ככתב בקבוצת "מקור ראשון" במשך כשמונה וחצי שנים, במהלכם כיהן כעורך עמוד הבית של אתר nrg, עורך המוסף הפוליטי "יומן" ובמקביל היה עורך וכותב המוסף הסאטירי של "מקור ראשון" – "בריחת המוחות" אותו ייסד.
חיים אישיים
דוקוב נשוי לד"ר אלישבע דוקוב בנש"ק, מרצה בחוג למדעי המחשב במכללה האקדמית אשקלון ובתו של ד"ר אביגדור בנש"ק. לזוג חמישה ילדים והם מתגוררים בכפר גנים בפתח תקווה.
קודי לינלי
ביוגרפיה
לינלי גר כיום עם שלושה כלבים, והוא מנהל אורח חיים צמחוני.
קריירה
ב-2004 ביצע הופעת אורח בסדרה "כל כך רייבן". ב-2006 החל לשחק בתפקיד חוזר של ג'ק ריאן בסדרה "האנה מונטנה" ששודרה בדיסני וכיכבה בה מיילי סיירוס. בשנת 2008 השתתף בעונה השביעית של תוכנית המציאות האמריקאית "רוקדים עם כוכבים", שם רקד לצד ג'וליאן האף והם יצאו במקום הרביעי.
תסביב אשך
זו תופעה שכיחה ומופיעה אצל כאחוז אחד מן הגברים בגילאים שונים. לרוב מופיעה אצל מתבגרים אך קיימת בגילאים מוקדמים ומאוחרים יותר. הסובלים מאשכים טמירים פגיעים יותר לתסביב.
בן-חצב סתווני
מאפיינים
לבן-חצב סתווני שתיי תפרחות שגובהן 10–15 ס"מ, אשר פורחות בחודשים אוקטובר-נובמבר בהפרש של כחודשיים זו אחרי זו. בכל תפרחת פורחים 12 ויותר פרחים. קוטרו של כל פרח פתוח 5–7 מ"מ. לכל פרח שישה עלי עטיף בצבע סגול בהיר ו-6 אבקנים, שהמאבקים שלהם בצבע סגול כהה. הפרחים מואבקים על ידי חרקים. העוקץ ארוך פי 2 מהפרח, ולאחר ההפריה הוא מוסיף להתארך. הפרי הוא הלקט, והזרעים מבשילים כבר לפני בוא הגשם. הזרעים שחורים כדוריים וקטנים.
יחסי פינלנד–קניה
היקף הסחר
בשנת 2014 חתמו שתי המדינות על חוזה מיסוי כפול לקידום סחר והשקעות.
שירטוקו
גאוגרפיה
אורכו של חצי האי שירטוקו הוא כ-70 ק"מ ורוחבו בבסיסו הוא 25 ק"מ. הוא הולך ונעשה צר ומסתיים בצפון בכף שירטוקו. חצי האי נוצר מפעילות געשית והוא שוכן בגבול סגירה בין הלוח הפסיפי שהרים את הלוח הצפון-אמריקאי. לאורך מרכזו של האי ניצבים מספר הרי געש בשורה, והם שירטוקו-דאקה (知床岳 הנישא לגובה של 1254 מטר), שירטוקו-יוזאן 知床硫黄山 שגובהו 1562 מטר), רואסו-דאקה (羅臼岳 בגובה של 1661 מטר), אוֹנבטסו-דאקה (遠音別岳 המגיע לגובה של 1331 מטר) ואוּנבטסו-דאקה (海別岳 שגובהו 1419 מטר).
החי
חצי האי ומימי הים שסביבו מצטיינים בעושר ביולוגי ומשלבים בין מינים האופייניים לאי סחלין מצפון ולאי הונשו מדרום. הטופוגרפיה המורכבת והבדלי מזג האוויר בין החוף המזרחי של חצי האי לחופו המערבי, הביאו להיווצרות בתי גידול שונים.
לסקובאץ
היסטוריה
מקור השם הנוכחי של העיר בעץ אגוז הלוז (Corylus avellana), בסרבית леске, בסלאבית כנסייתית עתיקה lěska. האגדה מספרת שתחת הגבעה בסמוך לעיר הנוכחית היה פעם אגם, ואחרי שהאגם יובש צמח עץ אגוז ועל שמו נקרא היישוב לפני יותר מ-700 שנה. השם הנוכחי של העיר כשם של יישוב הוזכר לראשונה באמנה של המלך סטפאן אורוש השני מילוטין מ-1308.
תרבות
בעיר מתקיימים מספר אירועים:
אפסילון בארידנוס
שכנים
רוב שכניו של ε בארידנוס הם ננסים אדומים שהקרוב שבהם הוא הכוכב הכפול גליזה 65, שממרחק של 5.1 שנות אור לא ניתן לצפייה בעין אנושית ללא ציוד עזר. חוץ מהם נמצא במרחק של כ-5.5 שנות אור ממנו הכוכב τ בלווייתן, שנראה ככוכב בהיר למדי עם בהירות נראית מדרגה 1.82, ובמרחק של 7.8 שנות אור ממנו נמצא סיריוס, שנראה משם ככוכב הבהיר ביותר בשמים עם בהירות מדרגה 1.7-, מעט בהיר יותר מכפי שהוא נראה מהארץ. כמו כן, במרחק של כ-6.4 שנות אור נמצאת המערכת המשולשת של 2ο (אומיקרון2) בארידנוס המורכבת מכוכב הסדרה הראשית מסוג K הדומה ל-ε בארידנוס, מננס אדום ומננס לבן. המערכת נראית מהארץ ככוכב עמום עם בהירות מדרגה 4.43, אך מ-ε בארידנוס היא תראה בבירור עם בהירות מדרגה 2.38. גם השמש תראה מ-ε בארידנוס בבירור עם בהירות מדרגה 2.36. בעוד כ-31,500 שנים יחלוף זוג הננסים האדומים גליזה 65 במרחק קטן משנת אור אחת מ-ε בארידנוס. אם יש ל-ε בארידנוס חגורת שביטים הדומה לחגורת קויפר, עלול המעבר הקרוב להסיט רבים מהם ממסלולם.
Stand Up (אלבום)
מוזיקה באלבום
רובם הגדול של השירים מערבים את סגנון הרוק הקלאסי עם שלל מוזיקות אתניות כמו מוזיקה מזרחית, מוזיקה קלאסית ומוזיקה לטינית, וכן תת-סוגות נוספות של הרוק כמו רוק מתקדם, רוק מתקדם ורוק בלוז. הנגינה באלבום, שנכתבה ברובה על ידי סולן הלהקה איאן אנדרסון (שהוא זמר, חלילן, קלידן וגיטריסט), מכילה הרבה מורכבויות מלודיות ושינויי מקצבים פתאומיים. מלבד זאת, חברי הלהקה אף העידו בעצמם כי הנגינה שלהם קריטית יותר משירתו של אנדרסון וכי "אין כלי ראשי בלהקה".
שירתו של אנדרסון, כך ניתן לשמוע, נבלעת בצורה מדויקת בתוך ההרמוניות של שאר הנגנים ואפילו מילות השירים משנות את משקלן כדי להתאים הרמונית לנגינה של כלי הנגינה האחרים. גם טכניקות הנגינה והשימוש בכלים יוצא דופן משאר אלבומי התקופה: למשל, השימוש הניכר בחליל צד, תפקידו הכי חשוב של אנדרסון (על פי דבריו), הוא חריג בנוף הרוק המתקדם ובמוזיקת הרוק בכלל. באלבום ניתן לשמוע סולואי חליל ממושכים יותר מסולואי הגיטרה (כמו בשיר "יום חדש אתמול") או קטעים אינסטרומנטליים מוחלטים שבהם החליל או הגיטרה או שניהם הם התפקידים המרכזיים והשירה איננה דומיננטית כלל (כמו בשיר "נועדנו לדעת");
אירן ז'וליו-קירי
מלחמת העולם הראשונה, ואחריה
בתחילה שלחה מארי את אירן לברטאן, אולם לאחר שנה, כאשר מלאו לה 18 שנים, חזרה אל אמה, וסייעה לה להפעיל את 20 בתי-החולים שדה שהקימה. בתי החולים צוידו בציוד רנטגן פרימיטיבי, תוצר המחקר הרדיוכימי של הזוג קירי. הטכנולוגיה סייעה לרופאים רבות באיתור רסיסים בגופם של החיילים הפצועים, אך עם זאת חשפה את מארי ואירן לכמות קרינה גדולה, בעת עבודתן כאחיות רדיוגרפיה.
ספרות גרמנית
ספרות לאחר המלחמה
משנות השבעים עד שנות התשעים התעסקה הספרות בתקופה הנאצית. בין סופרים הנחשבים של התקופה ניתן למנות את אינגבורג בכמן, הורסט בינק, יוהנס בוברובסקי, אובה ג'ונסון, ארנו שמידט, מרטין ואלזר, פטר וייס וכריסטה וולף.
עוגה צהובה
עוגה צהובה משמשת כחומר גלם להעשרת אורניום. בתהליך זה, האורניום מורכב עם פלואור, ונוצר גז אורניום שש פלואורי UF<SUB>6</SUB> (Uranium Hexafluoride), אשר עובר תהליך העשרה. השיטה המקובלת כיום היא באמצעות צנטריפוגה גזית. כך מתקבל אורניום בעל ריכוז גבוה של האיזוטופ אורניום-235, המשמש כדלק לכורים גרעיניים ובריכוזים גבוהים יותר - לייצור נשק גרעיני.
ארתור מיוזיק (כדורגל חופים)
תחרויות לאומיות
אליפות אוקראינה בכדורגל חופים
צ'ארלס מינגוס
קריירה מוקדמת
ב-1955 יצא תקליטו Mingus at the Bohemia עם מאל ולדרון (פסנתר), מקס רואץ' וחברים אחרים ב"סדנה" ובו הציג כמה לחנים שנהפכו ל"קלאסיקה" שלו ובהם Jump Monk, Percussion Discussion, Work Song, All The Things You C Sharp minor (שהוא עיבוד ל-All the Things You Are של אוסקר המרשטיין וג'רום קרן).
מורשת
אמנים רבים מנגנים את המוזיקה של מינגוס והוקמו מספר הרכבים המיועדים לנגינת מינגוס בלבד, בהם Mingus Dynasty ו-Mingus Big Band ואף הרכב שוודי בשם Swedish Mingus Band Siegmund Freud's Mothers. אלמנתו של מינגוס סו גרהם מינגוס מנהלת את "הסדנה לג'אז" ובה מתחנכים דורות מוזיקאים צעירים ברוחו. אלביס קוסטלו הקליט לחנים של מינגוס עם תמליל פרי עטו.
המחלוקת על הטקסים הסיניים
מחלוקת זו הייתה המרכזית בשורת מחלוקות נרחבות יותר בין הדומיניקנים לבין הישועים בנוגע לשילוב טקסים ומנהגים מקומיים של מדינות אחרות בפולחן הנוצרי, כדוגמת מנהגי הנזירות של הברהמינים בהודו.
שנים ראשונות
תחילה היה יחס של הבנה מצד ראשי הכנסייה לשיטות שננקטו על מנת להחדיר את הנצרות לסין. ב-1615 הוצאו צווים שאישרו את השימוש בשפה הסינית בליטורגיה – חריגה יוצאת דופן מהדיסציפלינה הקתולית, אשר חייבה את השימוש בלטינית ואסרה על שימוש בשפות מקומיות. בצו אפיפיורי שנחתם ב-23 במרץ 1656, אישר האפיפיור אלכסנדר השביעי את הנוהגים "שהם נוטי חסד למנהגים הסיניים".
המחלוקת בין הישועים למסדרי הנזירים האחרים
מנהגיהם של הישועים עוררו מחלוקת עזה בינם לבין המסדרים האחרים, ומסדרים אלו הביאו את הנושא לדיון ברומא לפני האפיפיור. הם הציגו שלושה נושאים להם התנגדו בפעילות הישועית:
הישועים ניסו לטעון ברומא כי אופיים של "טקסים סיניים" אלו הוא בעיקרו חברתי ואינו דתי, וכי יש לאפשר למתנצרים הסינים להמשיך ולהשתתף בטקסים אלו (הוויכוח לא היה, כפי שנהוג לעיתים לחשוב, האם יש להתיר תפילה בסינית במקום בלטינית). הישועים טענו כי האמונה הדתית העממית של הסינים והמנחות המוגשות לקיסר ולאבות הקדמונים נושאים אופי תרבותי, ולכן אינם מתנגשים באמונה הקתולית, בעוד שהדומיניקנים טענו טענה הפוכה.
שאן דה מארס
ב-14 ביולי 1790 נערכו במתחם אירועי הפט דה לה פדרסיון במהלך המהפכה הצרפתית, וב-17 ביולי 1791 ביצעו במתחם טבח במתנגדי המלוכה הצרפתית שקראו להפלתו של לואי השישה עשר, מלך צרפת.
הרמוניות ספריות
הרמוניות ספריות חשובות ליישומים תאורטיים ומעשיים רבים, בעיקר בפיזיקה. דוגמאות ליישומים אלה הם אורביטלים באטום ופתרון בעיות אלקטרוסטטיות עם סימטריה כדורית. ניתן להשתמש בהן לייצוג צורתו של שדה כבידה, צורה של גאואיד וצורת שדה מגנטי בגופים פלנטריים, וכן באפיון קרינת הרקע הקוסמית. בגרפיקה ממוחשבת תלת-ממדית, הרמוניות ספריות ממלאות תפקיד מיוחד במגוון רחב של נושאים הכוללים תאורה לא ישירה והכרת צורות תלת-ממדיות.
מבוא
וזוהי "משוואת לז'נדר" עם עבור l מרוכב כלשהו (מכיוון שלמשוואה  תמיד קיים פתרון, הנחה זאת לא מגבילה את הכלליות). מכך נובע שהפתרון לחלק הזוויתי ניתן להצגה כמכפלה של פונקציות טריגונומטריות ופולינומי לז'נדר הנלווים:
אורתוגונליות ונרמול
בחקר הגאודזות והניתוח הספקטרלי משתמשים בנרמול אחר:
כאשר משתמשים בזהות הבאה (ראו פונקציות לז'נדר הנילוות)
כאשר הכוכבית מסמנת לקיחת צמוד מרוכב. משוואה זו נובעת גם מהיחס בין ההרמוניות הספריות עם מטריצת D של ויגנר (ראו: Wigner D-matrix#Relation with spherical harmonic functions).
פיתוח בהרמוניות ספריות
ניתן להשתמש באוסף חלופי של הרמוניות ספריות, שהן פונקציות ממשיות, בעזרת ההגדרה הבאה:
אנזים מכסה קצה 5'
אנזים מכסה (CE) הוא אנזים המזרז את ההתקשרות של הקצה 5' למולקולות RNA שליח הנמצאות בתהליך של סינתזה בגרעין התא בשלבים הראשונים של ביטוי גנים. הוספת הכיסוי בקצה 5' מתרחשת תוך כדי תהליך קו - טרנסקריבטציה, לאחר שמולקולת ה-RNA הגדלה מכילה מעט כמו 25 נוקלאוטידים. התגובה האנזימטית מזורזת באופן ספציפי על ידי תחום ה-Carboxyl-terminal הפוספוריל (CTD) של RNA פולימראז II. מכסה 5' הוא אפוא ספציפי ל-RNA המסונתז על ידי פולימראז זה ולא אלה המסונתזים על ידי RNA פולימראז I או RNA פולימראז III. Pre-mRNA עובר סדרה של שינויים - כיסוי 5', שחבור ופוליאדנילציה של קצה 3' לפני הפיכתו ל-mRNA בוגר שיוצא מהגרעין לתרגום לחלבונים פונקציונליים ומכסה של קצה 5' הוא הראשון מבין השינויים הללו. שלושה אנזימים, RNA triphosphatase, guanylyltransferase (או CE), ומתילטרנספראז מעורבים בתוספת של כובע 5' המתיל ל-mRNA.
מִבְנֶה
אנזים המכסה מורכב משני תחומים, תחום נוקלאוטידיל טרנספראז (NTase) ותחום C-terminal oligonucleotide binding (OB). תחום ה-NTase, השמור באנזימי מכסה, ליגזות DNA ו-RNA, מורכב מ-5 מוטיבים, I, III, IIIa, IV ו-V. מוטיב I או KxDG הוא האתר הפעיל שבו הקוולנטי (lysyl) - נוצר מתווך N-GMP. גם תחום ה-NTase וגם ה-OB עוברים שינויים קונפורמטיביים המסייעים בתגובת המכסה.